মহিলা বিশ্বকাপ সেমিফাইনালে ভারতের প্রতিপক্ষ কোন দল?

ওয়েব ডেস্ক : চতুর্থ দল হিসাবে আইসিসি মহিলা বিশ্বকাপের (ICC Women’s Cricket Worldcup 2025) সেমিফাইনালে জায়গা করে নিয়েছে টিম ইন্ডিয়া (Team India)। তবে সেমিফাইনালের লড়াই কঠিন হতে চলেছে ভারতের কাছে। কারণ, তাদের প্রতিপক্ষ অস্ট্রেলিয়া (Australia)। হরমণপ্রীতরা এই চাপ কী করে সামলান এখন এটাই দেখার।

কারণ এর আগে অস্ট্রেলিয়ার (Australia) বিরুদ্ধে ৩৩০ রানের বড় টার্গেট দিয়েও হারের মুখ দেখতে হয়েছিল স্মৃতি মন্ধানাদের। অন্যদিকে, শনিবার দক্ষিণ আফ্রিকাকে (South Africa) একেবারে উড়িয়ে দিয়েছে অজিরা। মাত্র ৯৭ রানে অল আউট হয়ে যায় প্রোটিয়ারা। তাদের মেরুদণ্ড ভেঙে দেন অজি বোলার আলানা কিং। তিনি ৭ ওভার বল করে ১৮ রান দিয়ে তুলে নেন ৭ উইকেট। ব্যাট করতে নেমে সেই টার্গেট ১৬.৫ ওভারেই তুলে নেন বেথ মুনিরা।

আরও খবর : “জয় দিয়ে শেষ…!,” অবসর প্রসঙ্গে বিরাট মন্তব্য রোহিত, বিরাটের

অস্ট্রেলিয়ার এমন দাপুটে জয়ের পরেই নিশ্চিত হয়ে গিয়েছে যে তারাই পয়েন্ট টেবিলের শীর্ষে থাকবে। অন্যদিকে ভারত (India) বাংলাদেশকে হারালেও, তাদেরকে চতুর্থ স্থানেই থাকতে হবে। ফলে আগামী ৩০ অক্টোবর অস্ট্রেলার বিরুদ্ধে সেমিফাইনালে মুখোমুখি হবে ভারত। বলে রাখা দরকার, বর্তমানে ভারতের ব্যাটিং বিভাগ কিছুটা ভালো পারফর্ম করছে। কিন্তু চিন্তার বিষয় হল বোলিং বিভাগ। যার কারণে এই ম্যাচ বেশ কঠিন হতে চলেছে ভারতের কাছে।

সুচি অনুযায়ী, আগামী ২৯ অক্টোবর হবে বিশ্বকাপের প্রথম সেমিফাইনাল। সেখানে গুয়াহাটিতে মুখোমুখি হবে ইংল্যান্ড ও দক্ষিণ আফ্রিকা (England vs Soutyh Africa)। এর পর দ্বিতীয় সেমিফাইনাল হবে ৩০ অক্টোবর। সেখানে অস্ট্রেলিয়ার বিরুদ্ধে মাঠে নামবে ভারত (India vs Australia)। ফলে এখন দেখার বিষয় ভারতীয় ক্রিকেটাররা সেই ম্যাচে কেমন পারফর্ম করেন।

View this post on Instagram

A post shared by ICC (@icc)