সামনে কঠিন প্রতিপক্ষ, নকআউটে যেতে পারবেন হরমনপ্রীতরা?

ওয়েব ডেস্ক : মহিলা বিশ্বকাপের (Women’s World Cup 2025) শুরুতে দুটি ম্যাচ বড় ব্যবধানে জিতেছিল ভারত (India)। তার পরেই নকআউটে যাওয়ার স্বপ্ন দেখেছিল ব্লু ব্রিগেড। কিন্তু পর পর দুটি ম্যাচ হারার কারণে সেই স্বপ্নে ধাক্কা লেগেছে। অস্ট্রেলিয়ার (Australia) বিরুদ্ধে বড় ব্যবধানে হারার পর নক আউটে যাওয়া নিয়েও বড় প্রশ্ন উঠে গিয়েছে। ম্যাচ জয়ের পাশাপাশি জটিল অঙ্কও মাথায় রাখতে হচ্ছে ভারতীয় শিবিরকে।

মহিলা ক্রিকেট বিশ্বকাপ (Women’s World Cup 2025) শুরু ভালো করেছিলেন স্মৃতি মন্ধানারা। শ্রীলঙ্কা (Srilanka) ও পাকিস্তানকে (Pakistan) বড় ব্যবধানে হারিয়েছিলেন তাঁরা। সেই দুই ম্যাচে প্রথমে ব্যাট করেছিল টিম ইন্ডিয়া (Team India)। তবে এই ফর্মুলা ব্যর্থ হয় দক্ষিণ আফ্রিকা ও অস্ট্রেলিয়ার বিরুদ্ধে। কোনও ম্যাচে টপ অর্ডার, আবার কোনও ম্যাচে লোয়ার অর্ডার ব্যর্থ হয়েছে। তার কারণে পর পর দুটি ম্যাচ হারতে হয়েছে ভারতকে। ফলে প্রশ্ন উঠছে, ঘরের মাঠে বিশ্বকাপে নকআউটে উঠতে পারবে ভারতের মহিলা ব্রিগেড?

আরও খবর : দিল্লি টেস্ট গড়াল পঞ্চম দিনে, ভারতের চাই আর মাত্র ৫৮

আপাতত পয়েন্ট টেবিলের চার নম্বরে রয়েছেন হরমনপ্রীতরা। চার ম্যাচে চার পয়েন্ট নিয়ে তালিকায় তিন নম্বরে রয়েছে ভারত। তবে নেট রানরেট পজিটিভ রয়েছে তাদের। কিন্তু নকআউটে জেতে হলে পর পর দুটি ম্যাচ জিততে হবে ভারতকে। প্রথম ম্যাচ রয়েছে ইংল্যান্ডের (England) সঙ্গে। তার পর নিউজিল্যান্ডের (New Zeland) বিরুদ্ধে খেলবেন রিচা ঘোষরা। এই দুই ম্যাচ জিতলে আট পয়েন্ট পাবে ভারত।

কিন্তু, এখনই ভারতের চিন্তা কমছে না। কারণ ইংল্যান্ড ও অস্ট্রেলিয়া কার্যত পৌঁছে গিয়েছে বিশ্বকাপের সেমিফাইনালে। এদিকে ভারতের প্রতিপক্ষ হল দক্ষিণ আফ্রিকা। তারা খেলবে মূলত সহজ প্রতিপক্ষের বিরুদ্ধে। কিন্তু ভারতকে খেলতে হবে প্রথমে ইংল্যান্ড, তার পর নিউজিল্যান্ডের বিরুদ্ধে। ফলে এই দুটি ম্যাচ ভারতের কাছে বেশ গুরুত্বপূর্ণ হতে চলেছে। কিন্তু সেই ম্যাচগুলি ভারত যদি না জেতে, তাহলে এবারের মতো বিশ্বকাপে ইতি পড়বে হরমনপ্রীতদের।